Det har været en interessant dag.

Først har vi den fortsatte diskussion omkring de "beslagte domæner". Dernæst er der så Ronnie Fridtjof der gør sig selv til grin ved at vise sin fuldstændige mangel på teknisk indsigt, og samtidig en selvhøjtidelighed at han mener retssikkerheden skal sættes ud af drift. Indlægget kan læses på http://soundvenue.com/film/2015/08/dansk-filmproducent-seks-forslag-der-... men jeg advarer! Du vil blive pænt surt, hvis du er en standard version2 læser, og selv chulu som ellers er dejligt rolig røg op i det røde felt.

Illustration: Privatfoto

Nå, men når nu DK-toastmaster bliver tvunget af SØIK til at ændre i domæner så er vi to der kan lege den leg!

Unbound unblock listen

Jeg sad i toget og fik ret hurtigt flikket en tilføjelse til DK-zonen sammen, der passer til Unbound navneserveren - som er valgt fordi jeg i forvejen bruger Dnssec-Trigger på min laptop - for at få DNSSEC.

Dette projekt er jo i sin vorden, og ingen siger at det nogensinde bliver til noget. Det er dog ret nyttigt, fordi:

Det viser hvor nemt man kan bruge Unbound til at tilpasse DNS records, det kan have mange brugssituationer

Vi kan bruge hjemmesider som bliver "beslaglagt"

Vi kan se at det offentlige Danmark stadig bruger de redskaber som de tror virker, eller måske orker de ikke en reel indsats?

Projektet ligger pt. på Github under https://github.com/kramshoej/unbound-unblock og pull requests modtages gerne.

Det gør i sin enkelhed det at der tilføjes et antal DNS records til dk zonen, ved at skrive dem i en fil og sige denne zone har local-data. Det betyder at på MIN laptop virker sites som http://www.monclerjakker.dk/ nu igen.

Hvorfor virker det?

Dette hack om man vil, virker fordi selve hjemmesiden ikke er taget ned, den ligger stadig med CMS og indholder hos en hosting leverandør. Når man beder om en hjemmeside med sin browser slår den DNS op, og sender en Host: header med. Faktisk kan du selv lege med disse ved brug af cURL der er en schweiserkniv indenfor HTTP, og som @fuglede brugte idag:

Konklusion

Hvis der er en konklusion må det være at vi PT. som i LIGE NU, stadig må bruge vores udstyr og forbindelser rimeligt frit i Danmark, men der er kræfter som vil det anderledes. Disse kræfter er typisk drevet af ussel mammon, og helt igennem ligeglade med andre, eller andres privatliv og retssikkerhed!

Du kan kæmpe imod, og jeg synes du skal råbe op!

IANAL

BTW Jeg er ikke jurist, YMMV. Jeg ved der er mange steder man kan se historiske data, hvilke sites havde hvilke IP'er - og disse sites er nødvendige. Jeg ved dog ikke om det at man putter dem i en konfigurationsfil er ulovligt ... hvad synes I?